
Narva 6. Kooli ümberkorraldamine
1. Asjaolud ja menetluse käik

1.1 Narva linnas on praegu 10 munitsipaalkooli. Neist kaheksa kooli tegutsemisvorm on põhikool ja gümnaasium, mis tegutsevad ühe asutusena (Narva Kesklinna Gümnaasium, Narva Eesti Gümnaasium, Narva Kreenholmi Gümnaasium, Narva 6. Kool, Narva Pähklimäe Gümnaasium, Narva Soldino Gümnaasium, Narva Humanitaargümnaasium ja Narva Täiskasvanute Kool) ning kahe kooli tegutsemisvorm on põhikool (Narva Peetri Kool ja Narva Paju Kool). Narva Täiskasvanute Koolis toimub üksnes mittestatsionaarne õpe põhikooli III astmes (7.-9. klassid) ja gümnaasiumiastmes; Narva Paju Koolis tegutsevad hariduslike erivajadustega õpilaste klassid ja õpilaskodu.
Narva linna munitsipaalkoolides õppivate õpilaste arv on viimasel ajal aastast-aastasse langenud, eriti suur langus leidis aset 2000.-2005. aastatel, kui see moodustas 3 151 õpilast. Õpilaste arvu vähenemine jätkus ka hiljem ja praegune koolide täitumus on:
	Kooli nimetus
	Põhikool
	Gümnaasium
	Kokku

	Kesklinna gümnaasium
	755
	109
	864

	Eesti gümnaasium
	173
	40
	213

	Kreenholmi gümnaasium
	590
	105
	695

	6. kool
	394
	81
	475

	Peetri kool
	203
	-
	203

	Paju kool
	198
	-
	198

	Pähklimäe gümnaasium
	819
	96
	915

	Soldino gümnaasium
	708
	127
	835

	Humanitaargümnaasium
	818
	105
	923

	Täiskasvanute kool
	16
	193
	209

	Kokku
	4674
	856
	5530


Õpilaste arvu vähenemise tagajärjel lõpetasid Narva Linnavolikogu otsusel tegevuse 2006. aastal Narva Juhkentali Kool ning 2008. aastal Narva Joala Kool ja Narva Paplimäe Kool; 2012. aastal korraldati Narva Paju Kool ümber põhikooliks. Sündimuse vähenemine Narva linnas jätkub ja sellest tulenevalt langeb kooli minevate laste arv Narva linna koolides lähitulevikus veelgi:
	sünniaasta
	laste arv
	1. klassi astumise aasta

	2007
	636
	2014

	2008
	579
	2015

	2009
	614
	2016

	2010
	503
	2017

	2011
	506
	2018

	2012
	423
	2019

	2013
	494
	2020


Alates 01.01.2013. a muutus üldhariduse rahastamismudel. Olulisem muudatus võrreldes eelmise mudeliga on, et õpetaja tööjõukulude toetust võib kasutada kooliastmel, milleks seda anti ehk gümnaasiumhariduse andmist ei tohi finantseerida põhihariduse toetuse arvel ja vastupidi. Lisaks on õpetajate tööjõukulude toetus eristatud muudest toetustest. Oluline muudatus riigipoolses rahastamises seisneb ka gümnaasiumiastme klasside arvestuslike täitumusnormide suurendamises: kuni 31.08.2013. a moodustas antud täitumusnorm 21 õpilast, alates 01.09.2013. a suurenes see 28 õpilaseni; uuendatud üldhariduse rahastamismudeli kohaselt suureneb antud täitumusnorm alates 01.09.2014. a kuni 32 õpilaseni. Praegu on Narva linna munitsipaalkoolides (välja arvatud Narva Täiskasvanute Kool, kus toimub vaid mittestatsionaarne õpe) 24 gümnaasiumiastme klassikomplekti, uuenenud rahastamismudeliga kooskõlas oleks klassikomplektide otstarbekam ja efektiivsem arv 20-21. Klassikomplektide arvu vähendamine 3 võrra annaks kokkuhoidu ca 110 000 eurot aastas.
Väiksem gümnaasiumiastme õpilaste arv Narva munitsipaalkoolide seas on Narva Eesti Gümnaasiumis (40 õpilast). Narva Linnavolikogu 23.01.2014. a otsusega nr 21 moodustati ajutine komisjon Narva Eesti Gümnaasiumi ja Narva Vanalinna Riigikooli võimalikuks ümberkorraldamiseks, kelle pädevusse kuulub arvamuste ja otsuste eelnõude väljatöötamine ja esitamine Narva Linnavolikogule. Teine gümnaasiumiastme õpilaste väikseima arvuga kool on Narva 6. Kool. 10.-12. klasside õpilaste arv moodustab koolis 81 (10. klass – 30 õpilast, 11. klass – 30 õpilast, 12. klass – 21 õpilast). Üheski Narva 6. Kooli gümnaasiumiastme klassi täitumus ei vasta üldhariduse rahastamismudeli põhimõtetele (32 õpilast klassis). Eelmiste aastate andmete põhjal tehtud analüüs näitab, et kõige optimistlikuma prognoosi järgi ei ületa Narva 6. Kooli 10. klassi sisseastuvate õpilaste arv 2014. aastal 20 inimest.

17.02.2014. a toimus Narva Linnavolikogu hariduskomisjoni istung, kus võeti vastu otsus: „Narva Linnavolikogu hariduskomisjon on Narva 6. Kooli tegevuse lõpetamise vastu ja soovitab vaadata läbi küsimus Narva 6. Kooli gümnaasiumiastme tegevuse lõpetamise kohta“.
1.2 17.02.2014. a laekus Narva Linnavalitsusele Narva 6. Kooli õpilaste lastevanemate pöördumine. Pöördumises palutakse leida võimalust, et praegused gümnasistid saaksid lõpetada gümnaasiumi 6. koolis. Oma seisukoha põhjendamiseks toovad lastevanemad asjaolu, et kooli vahetus mõjub õpilastele ebasoodsalt, tekib stress ja paanika ning sellistes tingimustes on heade tulemustega lõputunnistuse saamine raskendatud.

Linnavalitsus oma vastuses nõustus, et gümnaasiumiastme sulgemine on keeruline samm. Kuid seda sammu tehakse väljakujunenud raske finantsolukorra sunnil. Linnavalitsus on analüüsinud gümnaasiumiastme tunnijaotusplaani täitmist ja õppekava elluviimist, õpetajatele töötasu maksmise ressurssi ning jõudnud järeldusele, et olukorras, kus kooli gümnaasiumiastme eelarves on juba jooksval aastal defitsiit 11 500 eurot, on gümnaasiumiastme sulgemine alates 01.09.2014. a ainuke võimalik lahendus.
2014. a jaanuari lõpus avaldas Rahandusministeerium 2014. a üldhariduse rahastamise mudeli, mis kehtestab rangemad nõuded gümnaasiumiastme klassikomplektide täitumusele. Varasemast mudelist lähtuvalt võis olla gümnaasiumiklassis 28 õpilast. Alates 2014. aastast kehtestati täitumuse arvestuslikku taset 28-lt 32-le. Selles valguses kujunes juba 2014. a esimese poolaasta seisuga kooli eelarves välja gümnaasiumiastmes töötavate õpetajate töötasude katmise defitsiit. Järgmisel aastal see puudujääk aina süveneb, sest klassikomplektid, mille täitumus ei küüni 32 õpilaseni, ei võimalda Haridus- ja Teadusministeeriumi poolt kehtestatud õpetajate alammäära väljamaksmist ning gümnaasiumi riikliku õppekava poolt kehtestatud tundide mahu õpetamist. Seadus kohustab, et õpetajale makstav töötasu ei tohi olla kehtestatud alammäärast madalam. Praegu on Vabariigi Valitsuse 20.12.2013 määruse nr 179 kehtestatud põhikooli ja gümnaasiumi õpetajate töötasu alammäär 800 eurot kuus. Riiklik õppekava kirjutab ette kohustuslike ainete mahtu ning kohustab, et kooli poolt on tagatud kõik riiklikus õppekavas ette nähtud kohustuslikud kursused ja ka valikkursused. Et kõik kohustuslikud ja valikkursused oleksid tagatud täies mahus, eeldab riiklik õppekava, et 11. ja 12. klassile õpetatakse 95 tundi nädalas, mis tähendab, et töötasudena makstakse iga kuu välja 5 819 eurot. Olukorras, kus riigieelarvest kaetakse vajalikust 5 819 eurost 60 õpilasest koosnevale klassikomplektile vaid 4 725 eurot, tekib puudujääk 1094 eurot kuus (ehk ~13 000 eurot aastas). Toetudes senisele kogemusele ei ole põhjust oodata, et riigieelarvest kaetav summa tõuseb, pigem on karta vastupidist ehk gümnaasiumiastmele eraldatava summa vähenemist.
2013/14.õa-l ei ületanud 6. kooli gümnaasiumiastme klasside täitumus 20 õpilast. Viimasel kolmel aastal õppis 6. kooli gümnaasiumiastmes ca 100 õpilast (2011/12.õa-l oli 101 õpilast, 2012/13.õa-l 107 õpilast). 10.01.2014 seisuga õppis 6. kooli gümnaasiumiastmes 81 õpilast. Praegu on koolis kaks 9. klassi, kus on kokku 31 õpilast. Kolme viimase õppeaasta statistika ei võimalda olla optimist ega anna põhjust oodata, et gümnaasiumistme klasside üldine täitumus ületab 2014/2015.õa-l vähemalt 108 õpilase. Selles olukorras on linnavõim sunnitud selleks, et tagada õpetajatele Vabariigi Valitsuse poolt kehtestatud töötasud ja õpilastele kohustuslik õppetundide maht, sulgema alates 2014. aasta 1. septembrist gümnaasiumiaste ning üle viia 2014/15.õa 11. ja 12. klasside õpilased teistesse Narva koolidesse, kus on olemas gümnaasiumiastmes õpingute jätkamise võimalus. 

Olukorra leevendamiseks on tehtud eeltöö ning on teada, et 6. kooli 2014/15.õa 11. ja 12. klasside õpilasi oodatakse eeskätt lähimates koolides: Kreenholmi gümnaasiumis ja Soldino gümnaasiumis. Mõlema kooli juhid on kinnitanud, et on valmis käsitlema iga õpilase läbitud kursuste tervikpilti lähenedes individuaalselt ning otsima igaühele vajalikke lahendusi gümnaasiumiastme edukaks lõpetamiseks. Soldino gümnaasium on valmis pakkuma nendele, kes on alustanud Sisekaitseakadeemia eelkutseõpet ka selle õppeprogrammi jätkamise võimalust. 

Kreenholmi ja Soldino gümnaasiumi vastuvõtukorrad ei näe ette 11. ja 12. klasside õpilaste jaoks täiendavaid katseid ega sisseastumistesti 11. ja 12. klassidesse vastuvõtmisel. 10. klassi vastuvõtt toimub vastavalt koolides kehtestatud vastuvõtmise korrale. Kõikidele 6. kooli 9. klassi lõpetajatele ja gümnaasiumiastme õpilastele jääb võimalus jätkata soovi korral õpinguid kõikides teistes Narva koolides.
1.3 25.02.2014. a toimus Narva 6. Kooli õpilasesinduse koosolek, kus arutati kooli gümnaasiumiastmega seotud küsimusi. Õpilasesindus võttis vastu otsuse, et Narva 6. Kooli õpilasesindus peab tähtsaks gümnaasiumiastme säilimist ning palub lubada 2014/2015. õa-l gümnasistide vastuvõttu. 26.02.2014. a toimus Narva 6. Kooli hoolekogu istung, kus arutati kooli gümnaasiumiastmega seotud küsimusi. Istungile kutsuti muuhulgas ka Narva Linnavolikogu aseesimees Aleksandr Jefimov ning kooli kõrgemalseisva ametiasutuse Narva Linnavalitsuse Kultuuriosakonna juhataja Viktoria Lutus, juhataja asetäitja haridusalal Larissa Degel ja pearaamatupidaja Ljudmila Moissejeva. Istungil viibisid ka Narva 6. Kooli õpilasesinduse liikmed Aleksandra Bartšukova ja Jelena Jeršova. Hoolekogu istungil on samuti tehtud teatavaks kooli õpilasesinduse ülalmainitud otsus. Narva Linnavalitsuse Kultuuriosakonna esindajad selgitasid istungil osalenud hoolekogu liikmetele ja teistele kohalolijatele rasket olukorda, mis tekkis õpilaste arvu vähendamise ja üha karmistuva üldhariduse rahastamismudeli tulemusena (üksikasjalikud põhjendused on toodud otsuse punktides 1.1 ja 1.2). Vaatamata selgitustele avaldas hoolekogu istungi tulemusena arvamuse, et ei ole nõus Narva Linnavolikogu hariduskomisjoni soovitusega Narva 6. Kooli võimaliku ümberkorraldamise, st gümnaasiumiastme tegevuse lõpetamise kohta.
1.4 Narva 6. Kooli hoolekogu, õpilasesinduse ja lastevanemate arvamused on ootuspärased ja mõistetavad. Kohalikul omavalitsusel lasub aga seadusest tulenev kohustus tagada gümnaasiumi pidamisel gümnaasiumi riikliku õppekava täitmiseks vajalike kvalifitseeritud õpetajate olemasolu, turvalisuse, tervisekaitse ja õppekava nõuetele vastava õppekeskkonna olemasolu, võimalused õpilase arengu toetamiseks ning kooli võimekuse pakkuda lisaks kohustuslikele õppeainetele ka valikõppeaineid gümnaasiumi riiklikus õppekavas sätestatud nõuete kohaselt. Antud kohustuste täitmine Narva 6. Koolis ning samaaegselt gümnaasiumiastme õpetajatele Vabariigi Valitsuse määrusega kehtestatud töötasu alammäära tagamine muutub kehtiva üldhariduse rahastamismudeli valguses võimatuks (gümnaasiumiastme klasside täitumus on mudeliga ettenähtud väiksem). Samas on Narva 6. Kooli gümnasistidel võimalik jätkata õpinguid mõnes muus Narva koolis. Lähim Narva üldhariduskool, Narva Kreenholmi Gümnaasium, asub Narva 6. Koolist vaid 450 meetri kaugusel. Narva 6. Kooli eelarve puudujäägi katmine linnaeelarvest  ei ole antud tingimustes otstarbekas.
Põhikooli- ja gümnaasiumiseaduse § 80 lõike 2 punkti 5 kohaselt toimub kooli ümberkorraldamine põhikooli või gümnaasiumi tegutsemise vormi muutmisel. Praegu on Narva 6. Kooli tegutsemise vorm põhikool ja gümnaasium, mis tegutsevad ühe asutusena. Ümberkorraldamise tulemusena muutub õppeasutuse tegustemise vorm põhikooliks. Kooskõlas põhikooli- ja gümnaasiumiseaduse § 80 lõikega 7 teeb haridus- ja teadusminister koolile väljastatud koolitusloas sellekohased muudatused või väljastab uue koolitusloa, kui ümberkorraldamise tulemusel lõpetatakse õpetamine mõnel haridustasemel.

2. Õiguslikud alused

Põhikooli- ja gümnaasiumiseaduse § 80 lõike 1 kohaselt kooli korraldab ümber kooli pidaja.
3. Otsus

3.1. Korraldada alates 31.08.2014. a ümber Narva 6. Kool, muutes tegutsemise vormi põhikooliks.
3.2. Narva Linnavalitsusel teha otsuse punkti 3.1 täitmiseks vajalikke tegevusi.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.

Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Narva 6. Kooli ümberkorraldamine” eelnõu.

2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhataja Viktoria Lutust.

